નિકિતાએ જણાવ્યું કે, ગુરુગ્રામમાં રહેતો નીરજ સેનામાં કેપ્ટન છે. નવેમ્બર 2016માં તેમના લગ્ન થયા હતા. હાલ તેનો પતિ આસામમાં તહેનાત હતો. પતિની ગેરહાજરીમાં સાસુ-સસરા અને દિયર વાતે-વાતે પરેશાન કરતા હતા. જ્યારે પતિ રજા લઈને ઘરે આવતો ત્યારે તે પરિવારની વાતો સાંભળીને દારૂના નશામાં તેની સાથે મારઝૂડ કરતો હતો. નીકિતાએ જ્યારે પિતાને આ વાત કરી ત્યારથી તેઓ પરેશાન રહેવા લાગ્યા હતા. તેમણે સાસરી પક્ષને સમજાવાનો પ્રયત્ન કર્યો પરંતુ કોઈ ઉકેલ ન આવ્યો.